**นายกรัฐมนตรีขอให้ประชาชนปฏิบัติตามคำแนะนำหลังพบผู้ป่วย MERS**

 ต่อจากนี้ไป ขอเชิญรับฟังไทยคู่ฟ้า ครับ

พลเอก ประยุทธ์ จันทร์โอชา นายกรัฐมนตรี เป็นห่วงพี่น้องประชาชนหลังจากพบผู้ป่วยโรคทางเดินหายใจตะวันออกกลาง หรือ MERS รายที่สองในไทย โดยขอให้ประชาชนติดตามข่าวสารอย่างมีวิจารณญาณ ไม่ตื่นตระหนก และเชื่อมั่นในระบบบริการสาธารณสุขของประเทศ เนื่องจากกระทรวงสาธารณสุขมีระบบการคัดกรองที่ดีจึงทำให้สามารถรู้อาการของผู้ป่วยได้รวดเร็ว และยังมีระบบบำบัดรักษา และควบคุมการแพร่ระบาดของโรคที่มีมาตรฐาน ได้รับการยอมรับจากนานาชาติ และที่ผ่านมาไทยมีประสบการณ์รักษาผู้ป่วยโรคนี้ได้สำเร็จมาแล้ว ทั้งนี้ โรค MERS ไม่ได้ติดต่อจากคนสู่คนอย่างง่ายดาย แต่มักพบได้ในกรณีที่มีการสัมผัสคลุกคลีใกล้ชิดกับผู้ป่วยและไม่ได้สวมอุปกรณ์ป้องกันร่างกายเท่านั้น โดยขอให้ประชาชนใช้ชีวิตตามปกติ แต่ควรหลีกเลี่ยงการคลุกคลีกับผู้ป่วย ใช้หลักกินร้อน ช้อนกลาง ล้างมือ ไม่อยู่ในพื้นที่ที่มีคนจํานวนมาก และใส่หน้ากากอนามัยเพื่อลดความเสี่ยงการเกิดโรค

ร่วมเดินหน้าประเทศไทย กับสำนักโฆษก สำนักเลขาธิการนายกรัฐมนตรี